CELEX: 52021DP0066
Language: sl
Date: 2021-03-09 00:00:00
Title: Sklep Evropskega parlamenta, da ne nasprotuje delegirani uredbi Komisije z dne 11. februarja 2021 o spremembi Delegirane uredbe (EU) št. 1222/2014 o dopolnitvi Direktive 2013/36/EU Evropskega parlamenta in Sveta v zvezi z regulativnimi tehničnimi standardi za specifikacijo metodologije za določitev globalnih sistemsko pomembnih institucij in za opredelitev podkategorij globalnih sistemsko pomembnih institucij (C(2021)0772 – 2021/2561(DEA))

24.11.2021   
            
            
               SL
            
            
               Uradni list Evropske unije
            
            
               C 474/173
            
         
      P9_TA(2021)0066
      Nenasprotovanje delegiranemu aktu: določitev globalnih sistemsko pomembnih institucij in opredelitev podkategorij globalnih sistemsko pomembnih institucij
      Sklep Evropskega parlamenta, da ne nasprotuje delegirani uredbi Komisije z dne 11. februarja 2021 o spremembi Delegirane uredbe (EU) št. 1222/2014 o dopolnitvi Direktive 2013/36/EU Evropskega parlamenta in Sveta v zvezi z regulativnimi tehničnimi standardi za specifikacijo metodologije za določitev globalnih sistemsko pomembnih institucij in za opredelitev podkategorij globalnih sistemsko pomembnih institucij (C(2021)0772 – 2021/2561(DEA))
      (2021/C 474/24)
      
         Evropski parlament,
      
      
                  —
               
               
                  ob upoštevanju delegirane uredbe Komisije (C(2021)0772),
               
            
                  —
               
               
                  ob upoštevanju pisma Komisije z dne 18. februarja 2021, v katerem poziva Parlament, naj izjavi, da ne bo nasprotoval delegirani uredbi,
               
            
                  —
               
               
                  ob upoštevanju pisma Odbora za ekonomske in monetarne zadeve predsedniku konference predsednikov odborov z dne 4. marca 2021,
               
            
                  —
               
               
                  ob upoštevanju člena 290 Pogodbe o delovanju Evropske unije,
               
            
                  —
               
               
                  ob upoštevanju Direktive 2013/36/EU Evropskega parlamenta in Sveta z dne 26. junija 2013 o dostopu do dejavnosti kreditnih institucij in bonitetnem nadzoru kreditnih institucij in investicijskih podjetij, spremembi Direktive 2002/87/ES in razveljavitvi direktiv 2006/48/ES in 2006/49/ES (1) (direktiva o kapitalskih zahtevah) in zlasti členov 131(18) in 149,
               
            
                  —
               
               
                  ob upoštevanju osnutka regulativnih tehničnih standardov, ki jih je Evropski nadzorni organ (Evropski bančni organ) vložil 4. novembra 2020 v skladu s členom 10 Uredbe (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (2);
               
            
                  —
               
               
                  ob upoštevanju člena 111(6) Poslovnika,
               
            
                  —
               
               
                  ob upoštevanju priporočila za sklep Odbora za ekonomske in monetarne zadeve,
               
            
                  —
               
               
                  ob upoštevanju, da ni bilo izraženo nobeno nasprotovanje v roku iz tretje in četrte alinee člena 111(6) Poslovnika, ki se je iztekel 9. marca 2021,
               
            
                  A.
               
               
                  ker je julija 2018 Baselski odbor za bančni nadzor objavil revidirano metodologijo za ocenjevanje globalnih sistemsko pomembnih bank (GSPB); ker bi se morale navedene spremembe metodologije za ocenjevanje GSPB upoštevati v Delegirani uredbi Komisije (EU) št. 1222/2014 (3); ker je bil z Direktivo (EU) 2019/878 Evropskega parlamenta in Sveta (4) spremenjen člen 131 direktive o kapitalskih zahtevah, te spremembe pa bi se morale odražati tudi v Delegirani uredbi Komisije (EU) št. 1222/2014;
               
            
                  B.
               
               
                  ker so se spremembe direktive o kapitalskih zahtevah začele uporabljati 29. decembra 2020, vendar v njih ni določen rok za predložitev delegiranega akta o spremembi; ker je Evropski bančni organ 4. novembra 2020 Komisiji predložil osnutek spremembe regulativnih tehničnih standardov; ker želi Komisija dodatno metodologijo EU, določeno v osnutku spremembe regulativnih tehničnih standardov, uporabiti že v letnem postopku za določitev globalnih sistemsko pomembnih institucij za leto 2021 (GSPI, enakovredne GSIB v Uniji), ki ga bo Evropski bančni organ začel izvajati aprila 2021 (na podlagi podatkov ob koncu leta 2020) in zaključil novembra 2021;
               
            
                  C.
               
               
                  ker bi morala delegirana uredba začeti veljati čim prej, saj želi Komisija omogočiti, da se lahko pri izvajanju prvega postopka določitve GSPI v okviru spremenjene direktive o kapitalskih zahtevah (za leto 2021) uporablja tudi druga metodologija EU; ker bi morala delegirana uredba o spremembi začeti veljati najpozneje aprila 2021, ko se bo začelo izvajanje postopka določitve, da bi bila zagotovljena ustrezna pravna varnost;
               
            
               
                  1.
               
               
                  izjavlja, da ne nasprotuje delegirani uredbi;
               
            
               
                  2.
               
               
                  naroči svojemu predsedniku, naj ta sklep posreduje Svetu in Komisiji.
               
            
         (1)  UL L 176, 27.6.2013, str. 338.
      
         (2)  UL L 331, 15.12.2010, str. 12.
      
         (3)  Delegirana uredba Komisije (EU) št. 1222/2014 z dne 8. oktobra 2014 o dopolnitvi Direktive 2013/36/EU Evropskega parlamenta in Sveta v zvezi z regulativnimi tehničnimi standardi za specifikacijo metodologije za določitev globalnih sistemsko pomembnih institucij in za opredelitev podkategorij globalnih sistemsko pomembnih institucij (UL L 330, 15.11.2014, str. 27).
      
         (4)  Direktiva (EU) 2019/878 Evropskega parlamenta in Sveta z dne 20. maja 2019 o spremembi Direktive 2013/36/EU v zvezi z izvzetimi subjekti, finančnimi holdingi, mešanimi finančnimi holdingi, prejemki, nadzorniškimi ukrepi in pooblastili ter ukrepi za ohranitev kapitala (UL L 150, 7.6.2019, str. 253).